OzLabs/hebrew-wiki-articles huggingface dataset:
אנגירוס

אנגירוס (ביפנית: アンギラス, באנגלית: Anguirus, לכן בשמו האמיתי: אנגילאס) הוא מפלץ בדיוני מסוג אנקילוזאורוס המופיע בסדרת סרטי "גודזילה". בדומה למות'רה, גם אנגירוס התחיל כטוב, וגם הוא רדיואקטיבי. תחילה הופיע אנגירוס כאויב גדול לגודזילה, אך בהמשך הפך לחברו הטוב ביותר. הוא הופיע לראשונה ב-24 באפריל 1955, בסרט "גודזילה מכה שנית", מבית היוצר של טוהו. דמותו של אנגירוס מדורגת במקום השמיני ברשימת "10 מפלצות-הענק היפניות הגדולות ביותר בכל הזמנים", לפי אתר IGN.

== עיצוב ==

=== אמצע שנות ה-50 ===
אנגירוס הוא דינוזאור בעל ארבע רגליים המשולב עם מספר תכונות של אנקילוזאורוס, סטירקוזאורוס ותנין. יש לו כמספר קרניים בראשו וקרן דמוית קרן קרנף על אפו.

פניו מוארכים בעלי חוטם ארוך הנושא שורות של שיניים חדות ומשוננות וגבו משוריין בקוצים ארוכים וחדים. זנבו של אנגירוס ארוך אף יותר מאורך גופו ומכוסים גם הם בקוצים. גפיו האחוריות ארוכות יותר מהקדמיות ומאפשרות לו לעמוד עליהן עד לגובה של 60 מטרים, אך רוב הזמן הוא מתהלך על ארבע.

=== סוף שנות ה-60 ותחילת שנות ה-70 ===
בהשוואה לעיצובו הקודם של אנגירוס מ-1955, לעיצוב משנות ה-60 יש צוואר רחב ושרירי יותר. עיניו גדולות יותר ומעניקות לו מראה הרואי יותר, בדומה לגודזילה שהופיע לצידו. פרט לזוג ניביו המפורסמים, שהם קצרים יותר מאלה של העיצוב הקודם. שריונו של אנגירוס כבר לא נע על גבו ומרופד בשורות אחידות של קוצים.

== סרטי שוהה ==
בסדרת סרטי שוהה, אנגירוס הוא גם דינוזאור ענק שהוער על ידי ביקוע גרעיני. אף על פי שהם אויבים טבעיים, הוא נהיה לחבר נאמן ביותר עבור גודזילה. חשוב גם לציין שאנגירוס המקורי נהרג בסרט מ-1955 לכן פה מדובר באנגירוס "שני", בדומה לגודזילה של אותו היקום.

;סרטי שוהה:
*גודזילה מכה שנית (1955)
*השמדת כל המפלצות (1968)
*מתקפת כל המפלצות (1969)
*גודזילה נגד גייגן (1972)
*גודזילה נגד מגלון (1973)
*גודזילה נגד מכה-גודזילה (1974)

== סרטי מילניום ==
בסדרת סרטי "מילניום", חוצנים אלימים משתלטים על אנגירוס וגורמים לו, לרודאן ולקינג סיסאר לתקוף את גודזילה, אך שלושתם מובסים.

;סרטי מילניום:
* גודזילה: המלחמות הסופיות (2004)

== קישורים חיצוניים ==

* [https://www.youtube.com/watch?v=JIkc265wYr4 גודזילה: מלך המפלצות], באתר יוטיוב

קטגוריה:גודזילה: דמויות
מוחמד רפי

מוחמד רפי (בהינדי: ਮੁਹੰਮਦ ਰਫ਼ੀ; 24 בדצמבר 1924 – 31 ביולי 1980) היה זמר הודי ממוצא פנג'אבי, שנחשב לאחד הזמרים הגדולים והמשפיעים ביותר בהודו. היה ידוע ומפורסם בעיקר על היותו זמר פלייבק בסרטי בוליווד. שיריו מפורסמים מאוד ברחבי הודו ובכל הקהילות ההודיות ברחבי העולם.

במהלך הקריירה שלו הקליט רפי שירים למעל לאלף סרטים. הוא הקליט בסך הכל 7,405 שירים בשפות שונות. הוא שר בשפות הודיות רבות, כולל קונקאני, אסאמית, בוג'פורית, אודיה, פונג'אבי, בנגאלית, מראטהית, סינדית, קנאדה, גוג'ראטית, טמילית, טלוגו, מגאהי ומאיתילי. מלבד שפות הודיות, הוא גם שר שירים באנגלית, בפרסית, בערבית, בסינהאלית, בקריאולית ובהולנדית. הוא זכה בפרסים רבים.

רפי מת מהתקף לב בגיל 55.

==קישורים חיצוניים==

* 

* 

קטגוריה:זמרים הודים
קטגוריה:זוכי פרס פילמפייר
קטגוריה:הודים שנולדו ב-1924
קטגוריה:נפטרים ב-1980
הר אליס (אנטארקטיקה)

הר אליס (באנגלית: Mount Ellis) הוא ההר הגבוה בהרי דרווין שבאנטארקטיקה.

גובהו של ההר 2,330 מטרים מעל פני הים, והוא הגבוה בהרי דרווין.

ההר מתנשא מעל הקצה הצפוני של רמת מידנייט (Midnight Plateau) שבהרי דרווין.

== היסטוריה ==
=== גילוי ההר ===
ההר מופה לראשונה על ידי משלחת מחקר קרחון דרווין, שהייתה חלק מהמשלחת הטראנס-אנטארקטית של חבר העמים הבריטי אשר חקרה את אנטארקטיקה בין השנים 1958–1956.

=== מקור השם ===
השמו של ההר ניתן לו על ידי המשלחת הטראנס-אנטארקטית של חבר העמים הבריטי.

ההר נקרא על שם מ.ר. אליס (M.R. Ellis), שהיה מהנדס במשלחת, וליווה את סר אדמונד הילרי בדרכו לקוטב הדרומי.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:4449 הר אליס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19825 הר אליס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=1661 הר אליס] באתר הגאזט האנטארקטי של ממשלת אוסטרליה
** [https://data.aad.gov.au/aadc/gaz/display_name.cfm?gaz_id=124786 הר אליס] פריט אחר בגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4202&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אליס] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12220 הר אליס] באתר peakbagger
* [https://www.mountain-forecast.com/peaks/Mount-Ellis/forecasts/2330 תחזית מזג אוויר עדכנית ארוכת טווח עבור הר אליס]

== הערות שוליים ==

אליס
אליס
אלן שוגר

אלן מייקל שוגר (באנגלית: Alan Michael Sugar; נולד ב-24 במרץ 1947) הוא איש עסקים יהודי בריטי, אישיות תקשורתית, פוליטיקאי ויועץ פוליטי. על פי רשימת העשירים של "סאנדיי טיימס", שוגר הפך למיליארדר ב-2015. ב-2016, הונו נאמד ב-1.15 מיליארד ליש"ט, והוא דורג במיקום ה-95 ברשימת הבריטים העשירים ביותר.

שוגר הנחה את המהדורה הבריטית של התוכנית "המתמחה" אשר מופקת על ידי ערוץ ה-BBC משנת 2005 ואילך.

בשנת 2000, הוענק לשוגר תואר אביר (סר), כחלק ממסדר האימפריה הבריטית.

שוגר נולד ברובע האקני שבמזרח לונדון למשפחה יהודית.

==קישורים חיצוניים==

קטגוריה:אנשי עסקים יהודים בריטים
קטגוריה:יועצים פוליטיים יהודים
קטגוריה:פוליטיקאים יהודים בריטים
קטגוריה:מיליארדרים יהודים
קטגוריה:מיליארדרים בריטים
קטגוריה:בריטים ממוצא יהודי-פולני
קטגוריה:בריטים שנולדו ב-1947
סנדרלאד

סנדרלאד (בהונגרית: Szendrőlád) הוא כפר במחוז בורשוד-אבאוי-זמפלן שבצפון מזרח הונגריה. 

בסנדרלאד חיו מעט יהודים ובמקום קיים עדיין בית קברות יהודי.

{| class="wikitable"
! שנה
! כמות יהודים 
! כלל האוכלוסייה 
|-
|1840
|25
|
|-
|1880
|45
|833
|-
|1910
|17
|
|-
|1920
|8
|
|-
|1930
|6
|
|-
|1941
|3
|949
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
Snapseed

Snapseed (בתעתיק לעברית: סְנַאפְּסִיד) היא תוכנת עריכת תמונות חינמית שפותחה על ידי גוגל.

== היסטוריה ==
חברת Nik Software האמריקאית פיתחה את התוכנה בשנת 2011 ל-iPad, בהמשך השנה השיקה גרסה ל-iPhone ובשנה שלאחריה ל-windows<ref></ref>. עם השנים התווספו לה עוד ועוד אפשרויות נגישות ופשוטות לעריכת תמונות, לחובבנים ולמקצוענים בתחום.

לאחר שהשליטה בחברה עברה לידי גוגל בשנת 2012, הופסקה התמיכה בגרסה השולחנית. ובשנת 2015 הושקה גרסה 2.0 של התוכנה, עם שיפורי ביצועים וממשק משתמש ובפעם זו אף עם תמיכה באנדרואיד<ref></ref>.

כיום התוכנה זמינה כעת לבעלי מערכת Android 4.4 ואילך.

== פרסים ==
התוכנה זכתה בפרסים הבאים:
* יישומון השנה ל אייפד לשנת 2011- ניתן על ידי חברת אפל.
* אחת מ-100 הישומונים הטובים ביותר ל- Android לשנת 2018- ניתן על ידי מגזין PC.

== תכונות ואופן הפעולה==
התוכנה מאפשרת פעולות פשוטות ואוטומטיות, ומנגד פעולות ידניות מותאמות אישית- וכך היא מתאימה עצמה לכלל המשתמשים<ref></ref>.

=== פירוט הפעולות האפשריות ===
התוכנה מאפשרת ביצוע של מגוון פעולות:
*פיתוח תמונות RAW - פתיחה ועריכה של קובצי RAW DNG; שמירה ללא איבוד מידע או ייצוא כקובץ JPG.
*כוונון תמונה - התאמה אוטומטית או ידנית של הצבעים והחשיפה באמצעות אפשרויות מדויקות לכוונון והתאמה.
*פרטים - הבלטת מבנים בתמונות.
*חיתוך - חיתוך לגדלים סטנדרטיים או באופן חופשי.
*סיבוב - סיבוב של התמונה ב-90° או יישור של קו האופק אם הוא עקום.
*פרספקטיבה - תיקון של קווים עקומים ושיפור הצורה של קו האופק או של בניינים.
*איזון לבן - התאמת הצבעים של התמונה כך שהיא תראה טבעית יותר.
*מברשת - ריטוש סלקטיבי של החשיפה, הרווייה, הבהירות או החמימות.
*סלקטיבי - 'נקודת בקרה': ניתן למקם עד שמונה נקודות בתמונה ולהחיל את השיפורים באופן נקודתי.
*תיקון - הסרה של מאפיין לא רצוי מתמונה.
*דהייה בשוליים - הוספה של מעטפת חשוכה סביב הפינות.
*טקסט - הוספה של טקסט רגיל או מעוצב.
*עקומות - שליטה ברמת הבהירות של התמונה.
*הרחבה - הגדלת משטח העבודה ומילוי החלל החדש.
*טשטוש עדשה - הוספה של אפקט בוקה לתמונות (ריכוך הרקע).
*זוהר - אפקט שמוסיף זוהר לתמונה.
*ניגודיות טונלית - שיפור סלקטיבי של הפרטים באזורים הכהים, בגווני האמצע ובאזורים הבהירים.
*HDR Scape - אפקט של ריבוי חשיפות.
*דרמה – הוספת מראה דרמטי לתמונות (בסגנונות שונים).
*גראנג - יצירת מראה מחוספס.
*סרט מגורען - יצירת מראה של פילם מודרני עם מנוע גרעיניות מציאותי.
*וינטג - שימוש בצבעוניות של פילם.
*רטרולוקס - יצירת מראה רטרו בעזרת כתמי אור, שריטות וסגנונות פילם.
*נואר - יצירת מראה של פילם שחור-לבן עם מנוע גרעיניות.
*שחור-לבן - הפיכת התמונה לשחור-לבן.
*מסגרות - הוספת מסגרות ושינוי הגודל שלהן.
*חשיפה כפולה - שילוב בין שתי תמונות תוך בחירה ממצבי שילוב שונים, בהשראה של צילום בפילם ושל עיבוד תמונות דיגיטלי.
*שיפור הפנים - חידוד המיקוד של העיניים, הוספת תאורה ספציפית לפנים והחלקת העור.
*תנוחה - תיקון המנח בדיוקנאות, בעזרת מודלים תלת-ממדיים.

==קישורים חיצוניים==

== הערות שוליים ==

קטגוריה:תוכנה
קטגוריה:תוכנה חינמית
קטגוריה:אנדרואיד
קטגוריה:גוגל
קטגוריה:גוגל: תוכנה
ריבה מקנטייר

ריבה נל מקנטייר (באנגלית: Reba McEntire; נולדה ב-28 במרץ 1955) היא שחקנית, פזמונאית וזמרת קאנטרי אמריקאית. מקנטייר, אשר מכונה "מלכת הקאנטרי", היא אחת האמניות הנמכרות ביותר בכל הזמנים – היא מכרה מעל ל-75 מיליון תקליטים ברחבי העולם.

== קריירה ==
בתחילת 1990 לקחה מקנטייר חלק בסרט "פחד עד מוות". ב-1995 שיחקה במיני-סדרת הדרמה התקופתית "בנות הבאפלו" ברשת CBS, בתפקיד של אנני אוקלי, לצידן של אנג'ליקה יוסטון ומלאני גריפית'.

בשנת 1998 כיכבה בסרט הטלוויזיה "Forever Love" של רשת CBS, שם גילמה את דמותה של ליזי ברוקס, אשר סובלת משבץ מוחי בגיל עשרים וארבע.

היא כיכבה מאז במחזמר בברודוויי "Annie Get Your Gun" בשנת 2001 ובסיטקום "ריבה" בשנים 2001–2007, אשר עליו היא הייתה מועמדת לפרס גלובוס הזהב. בשנת 2007 היא הייתה הראשונה שזכתה בפרס נשים במוזיקה.

בשנת 2019 תרמה את קולה כמדבבת בסרט "מרגלים לא רגילים".

החל מ-2020 היא לוקחת חלק כשחקנית אורחת בסדרה שלדון הצעיר, שם גם פגשה את השחקן רקס לין, איתו החלה לצאת בעקבות המפגש המחודש איתו בסדרה, לאחר 30 שנה שלא נפגשו. 

בשנת 2021 שיחקה בתפקיד קטן בסרט "ברב וסטאר נופשות בוויסטה דל מאר". בשנת 2022 היא שיחקה בעונה השלישית של סדרת הדרמה "Big Sky" ברשת ABC; בדמותה של סאני בארנס.

בשנת 2023 הצטרפה מקנטייר לכס השופטים בעונתה ה-24 של תוכנית המציאות "The Voice" לצדם של גוון סטפאני, ג'ון לג'נד ונייל הורן. 

בפברואר 2024, שרה את המנון ארצות הברית בפתיחה של סופרבול LVIII. 

==ראו גם==
* She Thinks His Name Was John

==קישורים חיצוניים==

* 

* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:זמרות קאנטרי
קטגוריה:זמרות-יוצרות אמריקאיות
קטגוריה:זוכי פרס מרכז קנדי
קטגוריה:זוכות פרס גראמי
קטגוריה:זוכי פרס גראמי
קטגוריה:זוכי פרס המוזיקה האמריקאית
קטגוריה:חברי איגוד מוזיקת הקאנטרי
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
קטגוריה:זוכות פרס בחירת הקהל לזמרת השנה
סגליגט

סגליגט (בהונגרית: Szögliget) הוא כפר במחוז בורשוד-אבאוי-זמפלן שבצפון מזרח הונגריה.

בסגליגט חיו מעט יהודים ובמקום נמצאו מצבות יהודיות.

{| class="wikitable"
! שנה
! כמות יהודים
! כלל האוכלוסייה
|-
|1840
|7
|
|-
|1880
|23
|833
|-
|1910
|23
|
|-
|1920
|13
|
|-
|1930
|7
|
|-
|1941
|4
|996
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
סינפטרי

סינפטרי (בהונגרית: Szinpetri) הוא כפר במחוז בורשוד-אבאוי-זמפלן שבצפון מזרח הונגריה. 

בסינפטרי חיו מעט יהודים. ובמקום קיים בית קברות יהודי

{| class="wikitable"
! שנה
! כמות יהודים 
! כלל האוכלוסייה 
|-
|1840
|23
|
|-
|1880
|22
|367
|-
|1910
|13
|
|-
|1920
|8
|
|-
|1930
|3
|
|-
|1941
|4
|394
|-
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
סין (הונגריה)

סין (בהונגרית: Szin) הוא כפר במחוז בורשוד-אבאוי-זמפלן שבצפון מזרח הונגריה.

הכפר ואזורו מיושבים לסירוגין מהמאה ה-12.

==יהודי סין==
בסין חיו מעט יהודים במאה ה-18 ובמאה ה-19. בשנת 1944 נרצחו יהודים מסין בשואת יהודי הונגריה.

בדף הקהילה מתוך מפקד קהילות הונגריה שבוצע בשנת 1944 נכתב כי בקהילה 135 חברים, מנהיג הקהל הוא מיקשה וייסברגר ורב הקהילה הוא הרב סנדור טננבאום.
{| class="wikitable"
! שנה
! כמות יהודים 
! כלל האוכלוסייה 
|-
|1840
|31
|
|-
|1880
|34
|608
|-
|1910
|25
|
|-
|1920
|32
|
|-
|1930
|32
|
|-
|1941
|28
|951
|-
|}

==לקריאה נוספת==
* סין, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 309. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
רכס לינדסטרום

רכס לינדסטרום (באנגלית: Lindstrom Ridge) הוא רכס הרים בהרי דרווין שבאנטארקטיקה.

הרכס מצוי בצידו המערבי של קרחון גרין.

אורכו של הרכס 7 קילומטרים, והוא מהווה את הקצה המזרחי של גבעות מטאוריט.

== היסטוריה ==
=== מקור השם ===
הרכס נקרא על שמה של מרילין לינדסטרום (Marilyn Lindstrom), שכיהנה כאוצרת המטאוריטים שהתגלו באנטארקטיקה במרכז החלל ג'ונסון של נאס"א, ביוסטון, טקסס שבארצות הברית, עד שנת 2000.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:18169 רכס לינדסטרום] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17508&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס לינדסטרום] באתר הגאזט האנטארקטי המשווה SCAR
* [https://geographic.org/geographic_names/antname.php?uni=18169&fid=antgeo_127 תצלום לוויין של אזור רכס לינדסטרום]

== הערות שוליים ==

לינדסטרום
לינדסטרום
מדרון אקסס

מדרון אקסס (באנגלית: Access Slope; מילולית: מדרון המעבר) הוא מדרון קרח בהרי דרווין שבאנטארקטיקה. 

המדרון מצוי בין הקצה הצפוני של רכס לינדסטרום לבין סלע טת'ר שבגבעות מטאוריט בהרי דרווין. 

המדרון מצוי בקצה המערבי של מפל הקרח סירקל שנופל מקרחון דרווין. 

המדרון הוא המעבר המהווה את הדרך היחידה בה ניתן לעבור בין הרכסים והגבעות, ולרדת מקרחון דרווין או לעלות עליו. 

== היסטוריה ==
=== מקור השם ===

שמו של המדרון ניתן לו על ידי משלחת חקר קרחון דרווין שהייתה חלק מהמשלחת הטראנס-אנטארקטית של חבר העמים הבריטי, והשם ניתן לו בשל היותו המעבר שאפשר גישה לחברי המשלחת בעלייתם לקרחון.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:18170מדרון אקסס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2478 מדרון אקסס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=31&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מדרון אקסס] באתר הגאזט האנטארקטי המשווה SCAR
* [https://geographic.org/geographic_names/antname.php?uni=18170&fid=antgeo_127 תצלום לוויין של מדרון אקסס]

== הערות שוליים ==

אקסס
אקסס
אקסס
יקיר ונה

יקיר ונה (נולד ב-22 בינואר 1987) הוא זמר-יוצר, פזמונאי, במאי, מפיק מוזיקלי ישראלי ובעל חברת פרסום באינטרנט.

== ביוגרפיה ==
את דרכו המוזיקלית החל בשנת 1995 כאשר היה בן שמונה, כשהופיע ב"מקהלת פרחי פתח תקווה" של אבי ברק. בשנת 1997 החל להופיע עם "מקהלת פרחי ירושלים" של חנן אביטל, בשתי המקהלות שימש כסולן בהופעות בישראל ומחוצה לה.

בשנת 2006 התגייס למקהלת הרבנות הצבאית והופיע ברחבי הארץ והעולם בניצוחו של המוזיקאי משה מרדכי רוזנבלום, הופעה המזוהה עם המקהלה מתרחשת מדי שנה בחידון התנ"ך העולמי.

ב-2009 הוציא את שירו הראשון "נביט אל המרום", באותה שנה זכה בתואר "תגלית השנה של המגזר החרדי". בשנת 2011 היה השיר חלק מאלבום הבכורה "סוד החיים", כאשר את רוב שיריו כתב והלחין ונה. באלבום בלטו מספר שירים, בין היתר הדואט "ממעון שמיך" עם הזמר נתי לוי, והשיר "כולם ביחד", אשר נכתב בעקבות אסון הכרמל והוקדש לזכר הנספים.

בסוף שנת 2009 חודשו שלושה שירים מתוך אלבומו של ונה על ידי דוד לנד, זמר צרפתי שכתב לשירים טקסט בשפה הצרפתית ומכר כמיליון עותקים בחנויות התקליטים הצרפתיות מהקאבר לשירו "מלאך משמיים".

בשנת 2012 הקים את ההרכב הפארודי "יאמאן סטייל", אשר בשנת 2013 הוסב להרכב ווקאלי בו לקח חלק כמפיק מוזיקלי, זמר וצלם. ההרכב הוציא תשעה שירים, קאברים קלאסיים ברובם, בהם אירח זמרים ותיקים, כגון יואב יצחק, נתי לוי ואביחי מליחי, לצד חדשים, כגון ליבי פנקר, והביא לחשיפתו הראשונה של זוכה "בית ספר למוסיקה" עוזיה צדוק בקאבר לשיר "יא מאמא", שקיבל חשיפה נרחבת לאחר הזכייה בתוכנית בשנת 2015.

בשנת 2014 הוציא בעקבות מבצע צוק איתן את השיר "מלחמה ושלום".

ב-2015 הקים סטודיו ואולפן והחל לעסוק בשיווק אמנים לצד הפקות מוזיקליות, בימויי וצילומי קליפים. כמו כן, ביים וצילם בין היתר את הקליפ "מפי אל", שיתוף פעולה בין ציון גולן ומידד טסה.

ב-2019 החל לעבוד יחד עם נועה קירל במסגרת הקידום הדיגיטלי לשירה "Drum".
החל את דרכו כמנהלו האישי של זוכה "בית ספר למוסיקה", עוזיה צדוק, אותו גילה לראשונה בשנת 2013.

== דיסקוגרפיה ==

== קישורים חיצוניים ==
* 

* 
* 
* 
* 
* 
* [http://www.shlager.net/article/2070/שירים-להאזנה/shlager/איך-אומרים-יקיר-ונה-בצרפתית-.html יקיר ונה מחודש בצרפת], באתר שלאגר

== הערות שוליים ==

קטגוריה:חברי מקהלת הרבנות הצבאית
קטגוריה:זמרים-יוצרים ישראלים
קטגוריה:במאים ישראלים
קטגוריה:מפיקים מוזיקליים ישראלים
קטגוריה:בוגרי אוניברסיטת אריאל
קטגוריה:ישראלים שנולדו ב-1987
פיצי

לואיש מיגל אפונסו פרננדש המוכר בעיקר בכינויו פיצי (בפורטוגזית: Luís Miguel Afonso Fernandes או Pizzi; נולד ב-6 באוקטובר 1989) הוא כדורגלן פורטוגזי המשחק בעמדת הקשר בספורטינג בראגה מהפרמיירה ליגה הפורטוגלית.

==תארים==
===מועדונים===
;פאסוס די פריירה
;* גביע הליגה הפורטוגלית: 2010/2011

;אתלטיקו מדריד
*הליגה האירופית: 

;בנפיקה ליסבון
*אליפות פורטוגל (4): 2014/2015, 2015/2016, 2016/2017, 2018/2019
*הגביע הפורטוגלי: 2016/2017
*גביע הליגה הפורטוגלית (2): 2014/2015, 2015/2016
*הסופר קאפ הפורטוגלי (2): 2016, 2017, 2019

===נבחרת פורטוגל===
*גביע הקונפדרציות 2017: מקום שלישי

===תארים אישיים===
*שחקן החודש של ליגת העל הפורטוגלית: אוקטובר/נובמבר 2016, דצמבר 2016, אוגוסט 2018
*שחקן השנה של ליגת העל הפורטוגלית: 2016/2017

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני פאסוס די פריירה
קטגוריה:כדורגלני בנפיקה ליסבון
קטגוריה:כדורגלני ספורטינג בראגה
קטגוריה:כדורגלני אתלטיקו מדריד
קטגוריה:כדורגלני דפורטיבו לה קורוניה
קטגוריה:כדורגלני אספניול
קטגוריה:כדורגלני איסטנבול בשאקשהיר
קטגוריה:כדורגלני אל-וחדה
קטגוריה:כדורגלני נבחרת פורטוגל
קטגוריה:כדורגלני גביע הקונפדרציות 2017
קטגוריה:ספורטאים פורטוגזים בספרד
קטגוריה:ספורטאים פורטוגזים בטורקיה
קטגוריה:ספורטאים זרים באיחוד האמירויות הערביות
קטגוריה:פורטוגזים שנולדו ב-1989
לאונרדו פאבולטי

לאונרדו פַּאבוֹלֵטִי (באיטלקית: Leonardo Pavoletti; נולד ב-26 בנובמבר 1988) הוא כדורגלן איטלקי המשחק בעמדת החלוץ בקליארי.

==ביוגרפיה==
פאבולטי נולד ב-26 בנובמבר 1988 בליבורנו שבאיטליה לפאולו, מאמן טניס. גם פאבולטי עצמו שיחק טניס עד גיל 10, אז החל לשחק כדורגל.

ב-25 באוגוסט 2019, במחזור הראשון של עונת 2019/2020, קרע את הרצועה הצולבת.

==תארים==
===מועדונים===
;ססואולו
*אליפות הסרייה ב': 2012/2013

===תארים אישיים===
*מלך השערים של הליגה השלישית: 2011/2012
*סגן מלך השערים של הסרייה ב': 2013/2014

==קישורים חיצוניים==

==הערות שוליים==

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני גנואה
קטגוריה:כדורגלני ססואולו
קטגוריה:כדורגלני נאפולי
קטגוריה:כדורגלני קליארי
קטגוריה:כדורגלני נבחרת איטליה
קטגוריה:ליבורנו: כדורגלנים
קטגוריה:איטלקים שנולדו ב-1988
לנצ'יה פריזמה

לנצ'יה פריזמה (באיטלקית: Lancia Prisma) היא מכונית משפחתית מתוצרת יצרנית הרכב האיטלקית לנצ'יה אשר יוצרה בין השנים 1982–1989 באיטליה.

=="לנצ'יה פריזמה"==

* יוצרו 386,697 יחידות.
* דגמי "לנצ'יה פריזמה" הוצגו לראשונה בדצמבר 1982, המכירות החלו בינואר 1983.
* 5 נוסעים.
* סוגי מנוע: מנועי בנזין, מנועי דיזל.
* מנוע הנעה קדמית.

==סדרות "לנצ'יה פריזמה"==
* סדרה ראשונה – יוצרה בין השנים 1982–1986.
* סדרה שנייה – יוצרה בין השנים 1986–1989.

===דגמים===
* "1.3".
* "1.5".
* "1.5 LX".
* "1.6".
* "1.6 i.e.".
* "1.6 i.e. Super".
* "1.9 Diesel".
* "1.9 Turbo Diesel".
* "2.0 4WD".

===מנועים (4 צילינדרים)===
* 1,301 סמ"ק המפיק 75 כ"ס, 87 כ"ס (מנועי בנזין).
* 1,498 סמ"ק המפיק 75 כ"ס, 80 כ"ס, 85 כ"ס (מנועי בנזין).
* 1,585 סמ"ק המפיק 80 כ"ס, 90 כ"ס, 100 כ"ס, 108 כ"ס (מנועי בנזין).
* 1,995 סמ"ק המפיק 113 כ"ס, 115 כ"ס, (מנוע בנזין, הנעה 4x4).
* 1,929 סמ"ק המפיק 60 כ"ס דיזל).
* 1,929 סמ"ק המפיק 80 כ"ס (מנוע טורבו דיזל).

== תמונות ==
<gallery mode="packed" heights="130">
קובץ:Lancia Prisma with clear wall.JPG | "לנצ'יה פריזמה"
קובץ:Auto Italia Autumn Italian Car Day Heritage Motor Centre Gaydon IMG 6646 (4936281332).jpg | "לנצ'יה פריזמה"
קובץ:Lancia Prisma.jpg | "לנצ'יה פריזמה 1.3"
קובץ:Lancia Prisma 1.3.jpg | "לנצ'יה פריזמה 1.3"
קובץ:Lancia prisma 1.600.jpg | "לנצ'יה פריזמה 1.6"
קובץ:Auto Italia Stanford Hall June 2010 IMG 9724 (4679829455).jpg | "לנצ'יה פריזמה"
קובץ:Lancia Beta Meeta10.jpg | "לנצ'יה פריזמה", סדרה שנייה
קובץ:Prisma HF zij achter.jpg | "לנצ'יה פריזמה" דגם "HF"
</gallery>

==ראו גם==
* לנצ'יה
* לנצ'יה 2000
* לנצ'יה דדרה

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1982
קטגוריה:מכוניות משפחתיות
פריזמה
קטגוריה:כלי רכב איטלקיים
יום אפריקה

יום אפריקה, בעבר יום החופש האפריקאי ויום השחרור האפריקאי, הוא אירוע הנצחה שנתי של הייסוד של ארגון אחדות אפריקה (OAU; נודע בהמשך בשם האיחוד האפריקאי) ב־25 במאי 1963. הוא נחגג במדינות שונות ביבשת אפריקה, כמו גם ברחבי העולם.

== רקע ==
הקונגרס הראשון של מדינות אפריקה העצמאית התקיים באקרה בגאנה ב־15 באפריל 1958. הוא כונס על ידי ראש ממשלת גאנה, ד"ר קוואמה נקרומה, והשתתפו בו נציגים של מצרים (אז חלק של הרפובליקה הערבית המאוחדת), אתיופיה, ליבריה, לוב, מרוקו, סודאן, תוניסיה, איחוד עמי קמרון ושל המדינה המארחת גאנה. איחוד דרום אפריקה לא הוזמן. הוועידה הציגה את התקדמות תנועות השחרור ביבשת אפריקה, וכן סימלה את נחישותם של תושבי אפריקה להשתחרר משליטה זרה וניצול. אף על פי שהקונגרס הפאן־אפריקאי פעל למען מטרות דומות מאז היווסדו בשנת 1900, הייתה זו הפעם הראשונה שהפגישות הללו התקיימו על אדמת אפריקה.

הוועידה קראה להקמת "יום חופש אפריקאי", יום כדי "... לציין מדי שנה את התקדמותה המתמשכת של תנועת השחרור, ולסמל את נחישותם של תושבי אפריקה להשתחרר משליטה זרה ומניצול".

הכנס הניח את הבסיס לפגישות הבאות של ראשי מדינות וממשלות באפריקה במהלך עידן קבוצת קזבלנקה וקבוצת מונרוביה, עד להרכבת ארגון אחדות אפריקה בשנת 1963.

== היסטוריה ==
חמש שנים לאחר מכן, ב־25 במאי 1963, נפגשו באדיס אבבה נציגים של שלושים מדינות אפריקאיות, כאורחים של הקיסר היילה סלאסי. בזמן הזה יותר משני שלישים מהיבשת השיגו עצמאות, בעיקר ממדינות אירופיות אימפריאליות. בפגישה זו הוקם ארגון האיחוד האפריקאי, עם המטרה הראשונית לעודד את פירוק השליטה הקולוניאלית על אנגולה, מוזמביק, דרום אפריקה ורודזיה הדרומית. הארגון התחייב לתמוך בעבודה של לוחמי חופש ולחסום את הגישה לצבאות האומות קולוניאליות. נוסחה אמנה שנועדה לשפר את רמת החיים של המדינות החברות. סלאסי קרא: "הלוואי שהאיחוד יחזיק 1,000 שנה".

האמנה נחתמה ב־26 במאי על ידי כל המשתתפים למעט מרוקו (הייתה נוכחת רק כמשקיפה בשל סכסוך גבולות מתמשך עם מאוריטניה. בפגישה הזאת, השם "יום חופש אפריקה" שונה ל"יום שחרור אפריקה". בשנת 2002 הוחלף ארגון אחדות אפריקה באיחוד האפריקאי. עם זאת, יום אפריקה המשיך להיחגג ב־25 במאי לזכר הקמת ארגון אחדות אפריקה.

== קישורים חיצוניים ==
* 

* [https://web.archive.org/web/20060710200256/http://www.africa-union.org/root/au/Conferences/Past/2006/May/BC/Africa_day.htm Africa Day (African Union website)]
* 

== הערות שוליים ==

קטגוריה:אירועים בחודש מאי
קטגוריה:האיחוד האפריקאי
חסם הולכה עלייתי-חדרי מדרגה ראשונה

חסם הולכה עלייתי-חדרי מדרגה ראשונה שבו מרווח PR ארוך מ-300 מילישניות
חסם הולכה עלייתי-חדרי מדרגה ראשונה, המכונה גם הארכת מרווח PR, הוא הפרעה במערכת ההפעלה וההולכה החשמלית של הלב, שבמהלכה מתרחש עיכוב מסוים בהעברת הזרם החשמלי בין עליות הלב וחדריו, לפרק זמן העולה על 0.20 שניות. על פי רוב, הביטוי של חסם הולכה מדרגה זו הוא באק"ג בלבד, ואינו גורר תסמינים או סימנים כלשהם. מכאן, שכאשר מדובר בהפרעה מבודדת, היא אינה מצריכה טיפול.

==אפידמיולוגיה==
הפרעה זו שכיחה יחסית בקרב האוכלוסייה הכללית, ושיעורה עומד על 0.65%–1.1%.

==אטיולוגיה==
הגורמים הנפוצים לחסם הולכה מדרגה ראשונה הם מחלות של הקשר העלייתי-חדרי, עלייה בהשפעה וגאלית (למשל אצל ספורטאים או במצבים של גירוי וגאלי), מיוקרדיטיס, אוטם שריר הלב (בייחוד אוטם בקיר התחתון), הפרעות אלקטרוליטריות והשפעה של תרופות. התרופות הגורמות לרוב לחסם הולכה מדרגה ראשונה הן תרופות המאריכות את התקופה הרפרקטורית של הקשר העלייתי-חדרי, ובכך מאטות את ההולכה בקוצב. תרופות אלו כוללות חוסמי תעלות סידן, חוסמי בטא, דיגוקסין ועוד.

==אבחנה==
באנשים בריאים מעכב הקשר העלייתי-חדרי את ההולכה החשמלית בין העליות לחדרים לפרק זמן מסוים. מטרתו של עיכוב זה היא לגרום לכך שהחדרים יתכווצו זמן קצר לאחר כיווצן של העליות, ובכך יתאפשר לחדרים להתמלא בדם בטרם יתבצע כיווצם. פרק הזמן הקצר בו מושהה הזרם בקשר העלייתי-חדרי, מתבטא בתרשים האק"ג כמרחק שבין תחילת גל P לבין תחילת מכלול QRS. מרווח זה נקרא "מרווח PR", ואורכו התקין הוא 120–200 מילישניות. בחסם הולכה מדרגה ראשונה, הקשר העלייתי-חדרי מוליך את הזרם החשמלי באופן איטי יותר, מה שמתבטא בתרשים האק"ג כמרווח PR מוארך מעל ל-200 מילישניות. חסם הולכה מדרגה ראשונה לרוב אינו מתבטא בתסמינים כלשהם, והאבחנה מתבצעת בבדיקת אק"ג, לרבות בדיקה שגרתית.

==טיפול==
ככלל, חסם עלייתי-חדרי מדרגה ראשונה כשלעצמו אינו מצריך טיפול, אך נהוג לעקוב אחר תרשים האק"ג תקופתית, בפרט אם הוא מלווה בהפרעות הולכה נוספות, כדוגמת חסם צרור הולכה ימני או שמאלי. במקרה של סיבה הפיכה, אזי טיפול בגורם, כגון תיקון של הפרעות אלקטרוליטריות או הפסקת טיפול תרופתי, עשוי לפתור את ההפרעה. קיום של חסם הולכה מדרגה ראשונה אינו התוויית נגד לתרופות המאטות את ההולכה החשמלית בקשר העלייתי-חדרי, כגון חוסמי בטא, חוסמי תעלות סידן ודיגוקסין, אולם רופאים נוקטים משנה זהירות בעת רישום תרופות אלה לאנשים המציגים חסם הולכה זה.

==פרוגנוזה==
כאשר הוא אינו מלווה בהפרעות נוספות, חסם הולכה מדרגה ראשונה הוא לרוב חסר משמעות קלינית. עם זאת, מחקרים מראים כי קיומו של חסם הולכה מדרגה ראשונה מכפיל את הסיכון להתפתחותה של הפרעת קצב מסוג פרפור עליות, משלש את הסיכוי של החולה להזדקק בהמשך להשתלת קוצב לב ומקושר לעלייה קטנה בתמותה. הסיכון עולה ככל שעיכוב הזרם בקשר העלייתי-חדרי הוא משמעותי יותר, כלומר ככל שמרווח PR ארוך יותר. השילוב של חסם הולכה מדרגה ראשונה עם חסם צרור הולכה ימני וחסם צרור הולכה שמאלי קדמי או אחורי (שילוב הידוע גם בשם "trifascicular block" – חסם תלת-צרורי), מעלה באופן משמעותי את הסיכון להתפתחות של חסם הולכה מלא של הלב.

==ראו גם==
* חסם הולכה עלייתי-חדרי
* הפרעות קצב
* חסם הולכה עלייתי-חדרי מדרגה שנייה
* חסם הולכה עלייתי-חדרי מדרגה שלישית

==קישורים חיצוניים==

קטגוריה:הפרעות קצב
קטגוריה:הפרעות הולכה
לנצ'יה דילאמבדה

לנצ'יה דילאמבדה (באיטלקית: Lancia Dilambda) היא מכונית סלון, בסגנון "טורפדו" אשר נבנתה במספר תצורות, מתוצרת יצרנית הרכב האיטלקית לנצ'יה אשר יוצרה בין השנים 1928–1935 באיטליה.

==תצורות "לנצ'יה דילאמבדה"==
* 4 דלתות - סלון.
* 2 דלתות - סלון.
* 2 דלתות - קבריולה.
* 4 דלתות - קבריולה.
* רודסטר.

=="לנצ'יה דילאמבדה"==

* יוצרו 1,685 יחידות.
* 5 נוסעים (דגם סלון), 6 נוסעים (דגם סלון, בסיס גלגלים מאורך).
* מנוע קדמי בפוזיציה אורכית.
* מנוע קירור מים.
* מנוע הנעה קדמית.
* מערכת חשמל - 12 וולט.

==סדרות "לנצ'יה דילאמבדה"==

* סדרה ראשונה - יוצרה בין השנים 1928 - 1931, יוצרו 1,104 יחידות (דגמים "227", "229").
* סדרה שנייה - יוצרה בין השנים 1931 - 1933, יוצרו 300 יחידות (דגמים "227", "229").
* סדרה שלישית - יוצרה בין השנים 1933 - 1935, יוצרו 281 יחידות (דגם "232"), התאפיינה בסגנון אווירודינמי, ובסיס גלגלים ארוך יותר.

==מכירות דגמי "לנצ'יה דילאמבדה"==
* 6 יחידות (1928).
* 22 יחידות (1929).
* 847 יחידות (1930).
* 383 יחידות (1931).
* 136 יחידות (1932).
* 107 יחידות (1933).
* 95 יחידות (1934).
* 89 יחידות (1935).

== תמונות ==
<gallery mode="packed" heights="120">
קובץ:1931 Lancia Dilambda Viotti Gran Turismo.jpg |"לנצ'יה דילאמבדה", שנת 1931
קובץ:Lancia Motor Club AGM & Giro di Salopia 2009 - IMG 8824 - Flickr - tonylanciabeta.jpg |"לנצ'יה דילאמבדה"
קובץ:1932 Lancia Dilambda MM Roadster - rvl.jpg |"לנצ'יה דילאמבדה" דגם "MM", שנת 1932 - רודסטר 
קובץ:1932 Lancia Dilambda MM Roadster - fvl (4637057157).jpg |"לנצ'יה דילאמבדה" דגם "MM", שנת 1932 - רודסטר 
קובץ:Lancia Dilambda 2007 NEC.jpg |"לנצ'יה דילאמבדה", 2 דלתות - קבריולה 
קובץ:1932 Lancia Dilambda MM Roadster - int (4637665764).jpg |"לנצ'יה דילאמבדה", שנת 1932 - רודסטר - מבט ללוח מחוונים 
קובץ:Rétromobile 2015 - Lancia Dilambda - 1931 - 002.jpg |"לנצ'יה דילאמבדה", שנת 1931, 2 דלתות סלון 
קובץ:1932LanciaDilambda-rear.jpg |"לנצ'יה דילאמבדה", שנת 1932 - קבריולט 
קובץ:Lancia Pourtout.jpg |"לנצ'יה דילאמבדה", שנת 1935
קובץ:Lancia Dilambda.jpg |"לנצ'יה דילאמבדה" - קבריולט, 4 דלתות 
</gallery>

==טבלת דגמי לנצ'יה לפי שנים==
==ראו גם==
* לנצ'יה

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1928
קטגוריה:מכוניות סלון
קטגוריה:מכוניות קבריולה
דילאמבדה
קטגוריה:כלי רכב איטלקיים
מרינה סלוצקאיה

מרינה סלוצקאיה (בבלארוסית: Марина Слуцкая; נולדה ב-9 ביולי 1991) היא ג'ודוקא בלארוסית אשר מתחרה בקטגוריית המשקל הכבדה (מעל 78 ק"ג), פעמיים אלופת אירופה (2017 ו-2019).

בספטמבר 2013 זכתה במדליה הראשונה שלה בתחרות מהסבב העולמי, כאשר זכתה במדליית כסף בגראנד פרי אלמטי. באוקטובר 2016 היא זכתה במדליית ארד בגראנד סלאם אבו דאבי, המדליה הראשונה שלה בתחרות מסוג גראנד סלאם.

באליפות אירופה בשנת 2017 אשר נערכה בוורשה, זכתה סלוצקאיה במדליית הזהב. היא התחילה בסיבוב השני בו היא ניצחה באיפון את קסניה צ'יביסובה הרוסייה. ברבע הגמר היא בניקוד ווזארי את לריסה צ'ריץ' מבוסניה ובחצי הגמר גברה שוב בווזארי על יליזבטה קלאנינה האוקראינית. בגמר סלוצקאיה גברה באיפון על סבטלנה איארומקה האוקראינית. באותה השנה סלוצקאיה זכתה גם במדליית זהב בגראנד פרי טביליסי.

בשנת 2018 סלוצקאיה זכתה בשש מדליות בתחרויות מהסבב העולמי כאשר זכתה בשלוש מדליות זהב (גראנד סלאם אבו דאבי, גראנד פרי תוניס וגראנד פרי האג), שתי מדליות כסף (גראנד פרי טביליסי וגראנד פרי בודפשט) ומדליית ארד (גראנד פרי טשקנט). באליפות אירופה 2019 שנערכה במינסק כחלק מהמשחקים האירופיים, זכתה סלוצקאיה שוב בתואר האירופי לאחר שניצחה בגמר את לאריסה צ'ריץ' הבוסנית.

באולימפיאדת טוקיו 2020, היא ניצחה בסיבוב הראשון את גבריאלה ווד מטרינידד וטובגו והודחה בסיבוב השני לאחר הפסד להאן מי-ג'ין מדרום-קוריאה.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2017
| גראנד פרי
| טביליסי
| 
|-
| 2018
| גראנד פרי
| תוניס
| 
|-
| 2018
| גראנד סלאם
| אבו דאבי
| איחוד האמירויות
|-
| 2018
| גראנד פרי
| האג
| 
|}

==קישורים חיצוניים==

==הערות שוליים==

קטגוריה:ילידות 1991
קטגוריה:אלופות אירופה בג'ודו
קטגוריה:נשים ג'ודוקא באולימפיאדת טוקיו (2020)
קטגוריה:ג'ודוקא באולימפיאדת טוקיו (2020)
קטגוריה:ספורטאיות אולימפיות בלארוסיות
מצולע בר-בנייה

במתמטיקה, מצולע בר-בנייה הוא מצולע משוכלל שאותו ניתן לבנות בעזרת סרגל ומחוגה. למשל, מחומש משוכלל ניתן לבנות בעזרת סרגל ומחוגה בעוד שמשובע משוכלל לא ניתן לבנות בעזרת סרגל ומחוגה. ישנם אינסוף מצולעים ברי בניה ומתוכם ידוע על 31 מצולעים כאלה עם מספר צלעות אי-זוגי.

המתמטיקאים היוונים הקדמונים ידעו איך לבנות מצולעים משוכללים בני 3, 4 ו-5 צלעות, וידעו כיצד לבנות מצולע משוכלל עם מספר צלעות כפול משל מצולע משוכלל נתון. זה הוביל אותם לשאלה מהם התנאים לכך שמצולע משוכלל הוא בר-בנייה. בשנת 1796 הוכיח קרל פרידריך גאוס כי ניתן לבנות מצולע משוכלל בן 17 צלעות וחמש שנים מאוחר יותר שיער שמצולע משוכלל עם <math>n</math> צלעות הוא בר-בנייה אם ורק אם כל הגורמים הראשוניים האי-זוגיים של <math>n</math> הם מהצורה <math>2^{2^m}+1</math>. השערתו של גאוס הוכחה על ידי פייר וונצל בשנת 1837.

==הערות שוליים==

קטגוריה:גאומטריה
קטגוריה:בנייה בסרגל ובמחוגה
אזור כפרי

אזור כפרי
אזור כפרי הוא באופן כללי אזור גאוגרפי הממוקם מחוץ לעיירות ולערים.

אזורים כפריים מתאפיינים בצפיפות אוכלוסייה נמוכה, ומכילים יישובים קטנים אופן ניכר. אנשים באזורים כפריים חיים בכפרים, בחוות, ובבתים מבודדים. שטחים חקלאיים נפוצים במידה רבה יותר באזורים כפריים, כמו גם סוגים אחרים של אזורים, כגון יערות.

סגנון החיים באזורים הכפריים שונה מזה שבאזורים העירוניים, בעיקר משום שכמות השירותים הזמינים פחותה באופן ניכר, במיוחד השירותים הציבוריים. שירותים ממשלתיים כגון אכיפת החוק, בתי ספר, מחלקת מכבי האש, וספריות עשויים להיות מרוחקים או שאינם זמינים בקרבת מקום. במקרים רבים תשתית המים, הביוב, תאורת הרחוב ותברועה עשויים שלא להיות קיימים. בנוסף לכך, במקרים רבים אפשרויות התחבורה הציבורית עשויות להיות מוגבלת מאוד או לא קיימות, ולכן המקומיים חייבים להשתמש ברכב משלהם, ללכת ברגל, לרכוב על אופניים, או לרכוב על בעל חיים על מנת להגיע ממקום למקום.

==קישורים חיצוניים==

* 

קטגוריה:חברה
קטגוריה:גאוגרפיה אנושית
קטגוריה:אקולוגיה
ז'ק ברוך

איזק זכריאס (ז'ק) ברוך (בהולנדית: Izak Zacherias (Jacques) Baruch, 3 בנובמבר 1917 באמסטרדם – 3 בפברואר 1996 באמסטרדם) היה רופא ופוליטיקאי במפלגת העבודה ובמפלגת הסוציאליסטים הדמוקרטיים.

==קורות חיים==
ד"ר ז'ק ברוך היה בן למשפחה יהודית-פורטוגזית מהמעמד הבינוני. אביו איזדורה ברוך (Isedore Baruch) יליד 1889 היה קצב ואחר כך ירקן. אמו מילקה זכריה מורפוגו (Milka Zecharja Morpugu) ילידת 1892. לאחר סיום בית הספר התיכון למד ז'ק ברוך רפואה באוניברסיטה עד 1940, וב-1946 הוא עבר בהצלחה את מבחני הרפואה. ב-1958 סיים בהצלחה גם את לימודי הבריאות.

במלחמת העולם השנייה היה חבר במחתרת. כינוייו המחתרתיים היו יוהאנס ואן דר מואלן וד"ר פריץ דה יונג. בזמן שחרור פריז בסוף מלחמת העולם השנייה עבד ברוך שם בתחנת עזרה ראשונה.

בין היתר היה רופא באמסטרדם והתמחה בשיקום. היה ראש השירות הרפואי הסוציאלי (Medische Sociale Dienst). אחר כך היה מנהל האקדמיה לפיזיותרפיה (Academie voor Fysiotherapie) וראש המחלקה לפיזיותרפיה של המרכז למאבק במחלות ריאומטיות.

מ־1953 ועד 1970, להוציא 1966, היה חבר במועצת העיר אמסטרדם.

ב-1969 היה מועמד מטעם מפלגת העבודה לבית הנבחרים של הולנד, אך לא נבחר. ב-1970 הצטרף למפלגה החדשה "דמוקרטים סוציאליסטים 1970". מ-1971 עד 1972 היה חבר בבית הנבחרים, ועסק בעיקר בחקיקה של בריאות הציבור, עבודה סוציאלית ואיכות הסביבה. בשנת 1971 יזם את ההצעה שהובילה לשינוי תקנות הפיצויים, ולחקיקת החוק ב-1972 למתן קצבה לקורבנות הרדיפות ב-1940–1945, יהודים ולא יהודים.

משנת 1980 ועד 1990 היה יושב ראש האגודה נגד ראומטיזם. מ-1985 עד 1994 היה יושב ראש ההתאחדות לידע יהודי בהולנד (Genootschaap voor de Joodse Wetenschap in Nedeland). במשך זמן מה היה יושב הראש של התאחדות בתי הכנסת הפורטוגזיים-יהודיים.

ב-1975 קיבל תואר אביר מסדר אורניה-נאסאו. ב-1985 קיבל את אות זיכרון תנועת ההתנגדות "Verzetsherdenkingskruis". כמו כן, קיבל מדליה של הכרת טובה מצרפת (Médaille de la Reconnaissance française) על פעילותו במחתרת.

היה נשוי שלוש פעמים: ב־1942, 1954 ו-1960, אב לשני בנים ובת.

==ראו גם==
*שואת יהודי הולנד
*הקהילה היהודית באמסטרדם

==קישורים חיצוניים==

==הערות שוליים==

קטגוריה:רופאים יהודים הולנדים
קטגוריה:פוליטיקאים יהודים הולנדים
קטגוריה:יהודים חברי הפרלמנט ההולנדי
קטגוריה:הולנדים שנולדו ב-1917
קטגוריה:הולנדים שנפטרו ב-1996
טים דוווסמה

טים דוווסמה (בהולנדית: Tim Douwsma; נולד ב-4 בנובמבר 1987) הוא זמר הולנדי.

==ביוגרפיה==
דוווסמה נולד בדראכטן, לאחר סיום התיכון הוא למד בבית ספר למקצועות הספורט אך עזב את הלימודים על מנת להתמקד בקריירת המוזיקה שלו, בנוסף הוא עסק תקופה בדוגמנות.

בשנת 2007 התחרה בתוכנית המציאות "אז אתה רוצה להיות כוכב פופ" (So You Wanna Be a Popstar) שם הגיע למקום החמישי, בסוף אותה שנה הוציא את הסינגל הראשון שלו "Wil je bij me blijven slapen op".

ב-2007 הוא גם שיחק באופרת הסבון "Onderweg naar Morgen". בשנת 2009 הופיע בסרט הקולנוע "De Hel van '63" העוסק במסע 11 הערים של שנת 1963.

ב-2010 יצא עם שלושה סינגלים נוספים.

ב-2011 לקח חלק בתוכנית "רוקדים עם הקרח" במסגרתה ידוענים מתחרים ביניהם בהחלקה אמנותית על הקרח.

בשנת 2012 השתתף בתחרות לבחירת נציג הולנד לאירוויזיון.

בשנת 2013 הוא שיתף פעולה עם מוניקה סמית' בהוצאת האלבום שלה.

==קישורים חיצוניים==

* 

==הערות שוליים==

קטגוריה:זמרים הולנדים
קטגוריה:דוגמנים הולנדים
קטגוריה:הולנדים שנולדו ב-1987
גם סרטים

גם סרטים היא חברת הפקה של סרטי קולנוע וטלוויזיה עלילתיים ודוקומנטריים אשר הוקמה על ידי יואב רועה ואורית זמיר.

==היסטוריה==
גם סרטים הוקמה בשנת 2008 על ידי שני בוגרי בית הספר לקולנוע וטלוויזיה ע"ש סם שפיגל בירושלים, יואב רועה ואורית זמיר. החברה הפיקה את הסרטים העלילתיים: "העדות"/עמיחי גרינברג, "מנפאואר"/נעם קפלן, "אורחים לרגע"/מאיה קניג, את הסדרות: "המקוללים"/חגי לוי, בשיתוף עם לירן עצמור, "עוד סיפור אחד ודי" מאת ענת זלצר, ואת הסרטים הדוקומנטריים: "גוף שלישי"/שרון לוזון, "המעבדה"/יותם פלדמן, "חברים"/רגב קונטס ועוד.
בימים אלה מפיקה החברה סדרת דרמה בלשית בשם תיק נעדר המבוססת על ספריו של דרור משעני.

החברה הפיקה תכנים בשיתוף גופים רבים בארץ ובעולם ביניהם: שידורי רשת, שידורי קשת, HOT ,YES, TV5, RTBF, CBC, BBC, DR, הרשות לפיתוח ירושלים, קרן הקולנוע הישראלי מיסודו של משרד התרבות, קרן יהושע רבינוביץ לאמנויות תל אביב, הקרן החדשה לקולנוע וטלוויזיה, קרן גשר לקולנוע רב תרבותי וכדומה.

== קישורים חיצוניים ==
* 

2019 03
NGC 4350

NGC 4350 היא גלקסיית עדשה בקבוצת הכוכבים שערות ברניקי, הנמצאת במרחק של כ-54 מיליון שנות אור ממערכת השמש ושייכת לצביר הבתולה.

== היסטוריה ==
לגלקסיה בהירות נראית מדרגה 10.84 והיא התגלתה ב-21 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.86, כאשר היא מתוארת כעמומה וקטנה ושהיא המזרחית מבין שתי ערפיליות קרובות זו לזו (המערבית שצוינה על ידיו כ-II.85, היא NGC 4340). בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון 1221, כשהיא מתוארת כבהירה מאוד, מאורכת מאוד ושמרכזה מתבהר בחדות. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 2903 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4350, כאשר היא מתוארת כדי בהירה, קטנה מאוד, מאורכת מאוד ובעלת מרכז שמתבהר מאוד בחדות.

== תצפית ==
הגלקסיה נמצאת בחלקו הצפוני של צביר הבתולה שגולש לקבוצת הכוכבים שערות ברניקי, כ-8.7 מעלות ממזרח-צפון-מזרח לכוכב הבולט דנבולה, כ-10.9 מעלות ממערב-צפון-מערב לכוכב וינדמיאטריקס וכ-11 מעלות ממערב לכוכב α בשערות ברניקי. מעט פחות מ-6 דקות קשת ממערב-צפון-מערב לה, באותו שדה הראייה של טלסקופ חובבים, נמצאת NGC 4340, כ-1.8 מעלות מצפון-צפון-מערב לה נמצאת NGC 4293, כ-1.6 מעלות מצפון-צפון-מזרח לה נמצאות M85 ו-NGC 4394 וכ-1.15 מעלות ממזרח-צפון-מזרח לה נמצאת NGC 4450. כ-3.5 מעלות וכ-3 מעלות מדרום-מזרח ל-NGC 4350 נמצאות בהתאמה M91 ו-M88, כ-0.9 מעלה מדרום-דרום-מזרח לה נמצאת M100, כאשר כ-1.7 מעלות מעבר לה באותו הכיוון נמצאת M99, וכ-3 מעלות מדרום-מזרח ל-NGC 4350 נמצאת M98, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4350 הוא כ-3 דקות קשת, שממרחקה שקול לקוטר של קרוב ל-47,000 שנות אור, מעט פחות מחצי מהקוטר של שביל החלב, מסתה מוערכת בכ- מסות שמש, כשמינית ממסת שביל החלב, כאשר כ-70% ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט מימן חופשי שמסתו מוערכת בפחות מ- מסות שמש, ולכן יצירה של כוכבים חדשים מתרחשת בקצב נמוך יחסית שמוערך בכ-2.5 מאיות של מסת שמש בשנה, או מסת שמש בכ-40 שנים. בהתאם לכך, אוכלוסיית הכוכבים בגלקסיה היא די זקנה וגילה הממוצע מוערך בכ-14 מיליארד שנים והמתכתיות של הכוכבים היא רק כ-64% מזו של השמש. נראה שבמרכז הגלקסיה נמצא חור שחור על-מסיבי שממסתו מוערכת בכ- מסות שמש.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים שערות ברניקי
קטגוריה:צביר הבתולה
קטגוריה:הקטלוג הכללי החדש
ננו דיימנשן

ננו דיימנשן בע"מ (באנגלית: "Nano Dimension"), היא חברה ישראלית, העוסקת בפיתוח וייצור מדפסות תלת־ממד לתעשיית האלקטרוניקה. ננו דיימנשן היא חברה ציבורית. מניותיה נסחרות בנאסד"ק ועד מאי 2020 נסחרו גם בבורסה לניירות ערך בתל אביב.

== היסטוריה ==

ננו דיימנשן הוקמה בשנת 2012 בשם "היירקס טכנולוגיות" (Hyrax Technologies) על ידי דגי בן-נון ושרון פימה, יוצאי חברת HP Indigo. בשנת 2013 הצטרפו לחברה עמית דרור (המכהן כמנכ"ל), וסיימון אנטוני פריד. הארבעה פיתחו מדפסת למעגלים מודפסים ומוצרי דיו ננו-מוליך, מוצר משלים ונלווה למדפסת התלת מימד. המדפסת של החברה משלבת שלוש טכנולוגיות שונות: הזרקת דיו, הדפסת תלת מימד, וננוטכנולוגיה מתקדמת המאפשרת שימוש בדיו המוליך חשמל לטובת הדפסת המעגלים האלקטרוניים.
בשנת 2014 חתמה החברה על הסכם מיזוג עם השלד הבורסאי זד.בי.איי. כמו כן, השלימה גיוס בהיקף 1.5 מיליון דולר ושינתה את שמה לננו-דיימנשן. חברת זד.בי.איי. הייתה אחת מחברות האחזקה בפירמידת השליטה של האוליגרך האוקראיני אלכסנדר גרנובסקי אשר מכר אותה לאיש העסקים כפיר זילברמן וקבוצת משקיעים הכוללת בין היתר את יצחק שרם. במסגרת ההסכם החזיקו בעלי המניות של היירקס ב-44.5% מהחברה הבורסאית, בעוד שהמשקיעים הקיימים דוללו.

באפריל 2015, חשפה החברה אב טיפוס של המדפסת התלת-ממד שלה (גרסת האלפא). ביוני 2015 גייסה, בהקצאה פרטית של מניות, 53 מיליון שקל. במאי 2016 הודיעה על הוכחת היתכנות של הדפסת תלת-ממד של תאי גזע. הניסוי בוצע בשיתוף עם Accellta, חברה ישראלית אשר פיתחה טכנולוגיות לייצור ייחודי של תאי גזע, ובאוגוסט של אותה שנה מסרה מדפסת ראשונה ללקוח, חברה ביטחונית בישראל.

בפברואר 2016, הפכה למניה דואלית לאחר שקיבלה אישור לרישום למסחר של ניירות הערך שלה בבורסת הנאסד"ק בניו יורק ובספטמבר 2016 גייסה 12 מיליון דולר בנאסד"ק.

באפריל 2017, דגי בן-נון החליט לעזוב את החברה ובספטמבר אותה שנה חדל להיות בעל עניין בחברה. באוקטובר 2017, שרון פימה עזב את החברה וחדל להיות בעל עניין בה. בנובמבר 2017 החליף אבי ריכנטל את יצחק שרם בתפקיד יושב ראש דירקטוריון החברה.

את שנת 2018 סיימה לראשונה עם הכנסות משמעותיות בסך 19 מיליון ש"ח.

במהלך שנת 2020 גייסה החברה 340 מיליון דולר בסדרה של הנפקות משנה בנאסד"ק. בדצמבר 2020 החברה נסחרה בנאסד"ק לפי שווי של למעלה מ-800 מיליון דולר, לאחר שמחיר המניה שלה זינק ב-291% מתחילת השנה. בינואר 2021 הודיעה על גיוס נוסף, בסך כ-333 מיליון דולר, ובפברואר גייסה כ־500 מיליון דולר נוספים, כך שבסך הכל גייסה כמיליארד וחצי דולר ב-5 חודשים.

==ראו גם==
יצרניות נוספות של מדפסות תלת מימד:
* סטרטסיס
* מאסיבית
* 3D Systems

== קישורים חיצוניים ==
* 

* 

==הערות שוליים==

קטגוריה:חברות ישראליות הנסחרות בנאסד"ק
קטגוריה:תעשיית אלקטרוניקה בישראל
קטגוריה:חברות שנסחרו בבורסה לניירות ערך בתל אביב
קטגוריה:החברה לישראל
קטגוריה:רחובות: חברות
טריטוריה תלויה

טריטוריות תלויות בשליטת ארצות הברית}}
טריטוריה תלויה (באנגלית: Dependent territory) הוא שטח שאינו בעל עצמאות פוליטית מלאה או ריבונות מלאה כמדינה ריבונית, אך אינו מהווה חלק אינטגרלי מהמדינה השלטת. ככלל, טריטוריות תלויות הן שטחים אוטונומיים.

ברוב הטריטוריות התלויות כמות האוכלוסייה אינה גדולה וחלקם אפילו בלתי מיושבים. בשטחים אחרים, לעומת זאת, יש אוכלוסייה גדולה במיוחד, כמו הונג קונג.

בהקשר ההיסטורי, רוב הטריטוריות התלויות הם איים או ארכיפלגים אשר נכבשו על ידי מעצמות שונות לאורך ההיסטוריה, בעיקר מעצמות אירופאיות. אחת מהמעצמות הבולטות ביותר שהחזיקה בטריטוריות תלויות הייתה האימפריה הבריטית אשר בשלב מסוים שלטה על שליש משטחי כדור הארץ לכל היותר. רבים מהטריטוריות התלויות הקיימות כיום שאינן בשליטה בריטית נמצאות בשליטה של מדינות אירופאיות אחרות כגון צרפת או הולנד אשר היו דומיננטיות במהלך עידן התגליות של המאה ה-15.

ישנן גם טריטוריות במחלוקת (Disputed Terrirories):
* אנטארקטיקה – המעמד החוקי שלה נמצא בהשהייה על פי תנאי האמנה האנטארקטית משנת 1959. תביעות בעלות מצד ארגנטינה, אוסטרליה, צ'ילה, צרפת, ניו זילנד, נורווגיה והממלכה המאוחדת.
* איי פאראסל – כבושים על ידי סין העממית. תביעות בעלות של טאיוואן ווייטנאם.
* איי ספראטלי – תביעות בעלות על ידי סין העממית, טאיוואן ווייטנאם. תביעות בעלות חלקית על ידי מלזיה והפיליפינים.
* הגדה המערבית – הרשות הפלסטינית דורשת ריבונות, בשליטה חלקית של ישראל.
* סהרה המערבית – תביעת בעלות על ידי מרוקו, ששולטת בה מבחינה אדמיניסטרטיבית.

== ראו גם ==
* קולוניאליזם

==קישורים חיצוניים==

==הערות שוליים==

קטגוריה:גאוגרפיה פוליטית
תלויות
אודרי צ'ומאו

אודרי צ'ומאו (בצרפתית: Audrey Tcheuméo; נולדה ב-20 באפריל 1990) היא ג'ודוקא צרפתייה ממוצא קמרוני אשר מתחרה בקטגוריית המשקל עד 78 ק"ג.

צ'ומאו התחרתה פעמיים במשחקים האולימפיים בשנים 2012 ו-2016. בלונדון 2012 היא זכתה במדליית הארד בקטגוריית המשקל עד 78 ק"ג לאחר שניצחה באיפון את אביגל יו ההונגרייה בקרב על המדליה. בריו דה ז'ניירו 2016 היא זכתה במדליית הכסף לאחר שהגיעה עד שלב הגמר בו הפסידה לקיילה האריסון האמריקאית.

צ'ומאו מחזיקה בארבע מדליות מאליפויות העולם, מדליית זהב (2011), שתי מדליות כסף (2014 ו-2023) ומדליית ארד (2013). באליפויות אירופה היא זכתה בשש מדליות. ארבע מדליות זהב (2011, 2014, 2016 ו-2017) ושתי מדליות כסף (2012 ו-2018).

במהלך הקריירה צ'ומאו זכתה במדליות רבות בתחרויות מהסבב העולמי וביניהן מדליית זהב בטורניר טוקיו היוקרתי ושש מדליות זהב מטורניר פריז.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2010
| גראנד פרי
| תוניס
| 
|-
| 2010
| גראנד סלאם
| טוקיו
| 
|-
| 2011
| גראנד סלאם
| פריז
| 
|-
| 2013
| גראנד פרי
| מיאמי
| 
|-
| 2013
| גראנד פרי
| אבו דאבי
| איחוד האמירויות
|-
| 2014
| גראנד פרי
| ג'ג'ו
| 
|-
| 2015
| גראנד סלאם
| פריז
| 
|-
| 2015
| גראנד פרי
| ג'ג'ו
| 
|-
| 2016
| גראנד פרי
| דיסלדורף
| 
|-
| 2017
| גראנד סלאם
| פריז
| 
|-
| 2018
| גראנד סלאם
| פריז
| 
|-
| 2018
| גראנד פרי
| טביליסי
| 
|-
| 2020
| גראנד סלאם
| בודפשט
| 
|}

==קישורים חיצוניים==

* [https://www.judoinside.com/judoka/45804/Audrey_Tcheumeo/judo-career אודרי צ'ומאו] באתר JudoInside

==הערות שוליים==

קטגוריה:אלופות עולם בג'ודו
קטגוריה:נשים ג'ודוקא באולימפיאדת לונדון (2012)
קטגוריה:זוכות מדליית ארד אולימפית מצרפת
קטגוריה:אלופות אירופה בג'ודו
קטגוריה:זוכות מדליית כסף אולימפית צרפתיות: ג'ודו
קטגוריה:נשים ג'ודוקא צרפתיות באולימפיאדת ריו דה ז'ניירו (2016)
קטגוריה:צרפתיות שנולדו ב-1990
מט'ט'וואה

Meththwa, המכונה לעיתים Mtetwa או אימפריית Meththwa, הייתה מדינה דרום אפריקאית שקמה במאה ה-18 בדרום מפרץ דלאגואה ובמזרח אפריקה הדרומית. פירוש השם הוא "מי ששולט". לפי מוזי מתת'ווה (1995), המט'ט'וואה הם צאצאיהם של שבטי נאגוני של צפון נאטאל והרי לובומבו, שהזהות המודרנית שלהם קיימת כ-700 שנה. הם הראשונים מבין קבוצות Thonga-Nguni שעזבו את האגמים הגדולים במרכז אפריקה בין 200 לספירה ל-1200 לספירה. עם הגעתם לדרום אפריקה, התיישבו סביב סוואזילנד המודרנית, בעיקר על הרי לובומבו, לפני שעזבו במאה ה-17 כדי להתיישב בעיר המודרנית קוואזולו-נטאל, באזור נקאנדלה. הם היו מורכבים מכ-30 מטות, שושלות, והחמולות. שלא כמו יורשיהם ממלכת זולו, מט'ט'וואה הייתה קונפדרציה. לאחר שנסיך זולו, הידוע בשם Shaka Zulu הפך המלך, הוא יצר אומה כמעט הומוגנית עם מלך יחיד.

מט'ט'אווה התאחדה והורחבה תחת שלטונו של Dingiswayo. הצ'יף נכנס לברית עם הצונגה בתחילת המאה ה-19 והחל לסחור בשנהב. ועוד חומרים ופריטים עם הפורטוגלים במוזמביק. בשנת 1811 בקירוב, שילבו את Buthelezi וכמה קבוצות אחרות מנאגוני, כולל את שבט הזולו שהיה אז שולי בראשות Senzangakona, למעין קונפדרציה עם שבט מט'ט'אווה השולט. Dingiswayo נהרג בקרב עם Ndwandwe בשנת 1817. כך שלטון הקונפדרציה הוחלף בממלכת זולו תחת מנהיגותו של Shaka, סגן לשעבר בצבא של מט'ט'אווה. מוסדות צבאיים ומנהליים רבים, לרבות מערכת גדודי העמים (אמבוטו) שאפיינו את ממלכת זולו, נוצלו על ידי מט'ט'אווה. עם זאת, תאוריה ישנה יותר המעניקה קרדיט לשליטי ניאמבוס של מט'ט'אווה על יצירתו של אמבוטו אינה מקובלת יותר, בשל ראיות על קיומו של אמבוטו עוד במאה ה-18 ואולי אף מוקדם יותר. המט'ט'אווה היו מבין המטות הראשונים של נאגוני אשר השתמשו באקדחים.

==קישורים חיצוניים==
* 

==הערות שוליים==

קטגוריה:דרום אפריקה: היסטוריה
ייטס (מכתש פגיעה)

מכתש ייטס הוא מכתש פגיעה בקוטב הדרומי של כוכב חמה אשר קרוי על שמו של המשורר, המחזאי והמיסטיקן האירי ויליאם בטלר ייטס. האיגוד האסטרונומי הבינלאומי הכריז על שמו של המכתש ב-1976. המכתש ממוקם דרומית למכתש הפגיעה לי פו (הקרוי על שמו של המשורר הסיני לי באי) ודרום-מערבית למכתש הפגיעה סינאן (הקרוי על שמו של אדריכל החצר סינאן).

== קישורים חיצוניים ==

<div class="mw-content-ltr">
* 
* 
* 
* 
</div>

== הערות שוליים ==

קטגוריה:מכתשי פגיעה על כוכב חמה
מצוק ראגייט

מצוק ראגייט (באנגלית: Rugate Ridge; מילולית: המצוק המחוספס) הוא מצוק גבוה בצד המזרחי של ארץ גראהם באנטארקטיקה. 

הרכס מצוי בין קרחון גרין וקרחון אוונס בכיוון מזרח - מערב. 

== היסטוריה ==
=== גילוי הרכס ===
הרכס מופה לראשונה על ידי סקר שטחי חסות איי פוקלנד (Falkland Islands Dependencies Survey) בשנת 1955. 

=== מקור השם ===
שמו של המצוק ניתן לו על ידי הוועדה המייעצת לשמות אנטארקטיים של בריטניה, וזאת בשל מראה המצוק, שבראשו רכסים קטנים וצוקים קטנים סלעיים הבולטים ממנו (היינו מראהו של המצוק מחוספס, באנגלית: rugate). 

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:13010 רכס ראגייט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/display_name.cfm?gaz_id=137572 מצור ראגייט] באתר הגאזט האנטארקטי המשווה SCAR

== הערות שוליים ==

ראגייט
ראגייט
סיקורסקי–בואינג SB-1 Defiant

סיקורסקי-בואינג SB-1 דפאיינט (באנגלית: Sikorsky–Boeing SB-1 Defiant; לעיתים מיוצג כ-SB>1) הוא מסוק סער קואקסיאלי משולב מייצור משותף בין חברות סיקורסקי ובואינג ומהווה את הצעתם לתוכנית "עילוי אנכי עתידי" (Future Vertical Lift או בראשי תיבות FVL) של צבא ארצות הברית. המסוק ביצע את טיסת הבכורה שלו ב-21 במרץ 2019.

תצורת המסוק המשלבת רוטור קואקסיאלי ומדחף בזנב המסוק מבטיחים ביצועי שיוט של 250 קשר (460 קמ"ש), כ-100 קשר מהר יותר ממסוקים סטנדרטיים. המסוק כולל מנועי טורבו ציר מסדרת T-55 מייצור חברת האניוול אבל מתוכנן לשאת את מנועי ה-FATE שיקנו לו טווח של 229 מיל ימי (264 מיל, 460 קילומטר) - כ-60 אחוז יותר ממסוקים קיימים וביצועי ריחוף טובים בכ-50 אחוז בגובה וטמפרטורה גבוהים.

הטיסה הראשונה התקיימה ב-21 במרץ 2019 באתר סיקורסקי וסט פאלם ביץ' בפלורידה.  בקיץ 2019, הטיסות הושעו כדי לטפל בבעיית מיסבים עם הרוטור הראשי. בדיקות הטיסה התחדשו ב-24 בספטמבר 2019.  המטוס הגיע למהירות של 211 קשר במהלך טיסה מישורית באוקטובר 2020.  עד דצמבר 2020, המסוק רשם 26 שעות טיסה ב-31 טיסות במהלך 21 החודשים מאז הטיסה הראשונה<ref></ref>.

המסוק כולל מבנה גוף מחומרים מרוכבים, מערכת בקרת טיסה מסוג טוס-על-חוט, מייצבי גובה וכיוון נעים ומערכת רוטור ראשי קואקסיאלי מתקדמת.

ב-5 בדצמבר 2022, צבא ארצות הברית בחר במתחרה בל V-280 וולור כמנצח בתוכנית "עילוי אנכי עתידי".

== גלריית תמונות ==
<gallery>
קובץ:Sikorsky–Boeing SB-1 Defiant (49561968668).jpg|תמונה של הדפאיינט בתרשים פרסומי
קובץ:Sikorsky–Boeing SB-1 Defiant (49562718727).jpg|אב טיפוס של מסוק דפאיינט בטיסת הדגמה, 20 בפברואר 2020
קובץ:Sikorsky-Boeing SB-1 Defiant.jpeg|אב טיפוס של הדפאיינט על הקרקע ללא הכיסוים האווירודינמיים על גבי התורן והרוטורים שלו, לפני טיסת הבכורה.
קובץ:SA attends Sikorsky Flight Demo (49562489846).jpg|אב הטיפוס של הדפאיינט בטיסה
</gallery>

== ראו גם ==
מסוקים בעלי עיצוב דומה
* סיקורסקי X-2
* סיקורסקי S-97

== קישורים חיצוניים ==

* 
* 
* 

== הערות שוליים ==

קטגוריה:מסוקי תובלה
קטגוריה:בואינג: כלי טיס צבאיים
SB-1 Defiant
קטגוריה:מסוקים מתוצרת ארצות הברית
קטגוריה:ארצות הברית: כלי טיס צבאיים
סלשרדו

סלשרדו (בהונגרית: Szőlősardó) הוא כפר זעיר במחוז בורשוד-אבאוי-זמפלן שבצפון מזרח הונגריה. 

==יהודי סלשרדו==
בסלשרדו חיו מעט יהודים בתקופות זמן שונות.

{| class="wikitable"
! שנה
! כמות יהודים
! כלל האוכלוסייה
|-
|1880
|9
|
|-
|1910
|12
|
|-
|1920
|7
|
|-
|1930
|3
|
|-
|1941
|6
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
סוהוג'

סוהוג (בהונגרית: Szuhogy) הוא כפר במחוז בורשוד-אבאוי-זמפלן שבצפון מזרח הונגריה. 

בסוהוג' חיו מעט יהודים עד לפני השואה ובמקום היה בית קברות יהודי.

{| class="wikitable"
! שנה
! כמות יהודים 
! כלל האוכלוסייה 
|-
|1840
|10
|
|-
|1880
|41
|707
|-
|1910
|11
|
|-
|1920
|12
|
|-
|1930
|10
|
|-
|1941
|2
|1,106
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן